recursal/SuperWikiNEXT-32B huggingface dataset:
**சுலப் சர்வதேச கழிப்பறைகள் அருங்காட்சியகம் (Sulabh International Museum of Toilets)** என்பது சுலப் இண்டர் நேசனல் என்ற அமைப்பால் தில்லியில் அமைக்கப்பட்டுள்ள ஒரு அருங்காட்சியகமாகும். இது உலக நலவாழ்வு வரலாறு மற்றும் கழிப்பறைகளுக்கு அர்ப்பணிக்கப்பட்டுள்ளது. உலகின் வினோதமான அருங்காட்சியகங்களின் தரவரிசைப் பட்டியலில் இந்த அருங்காட்சியகத்துக்கு மூன்றாவது இடத்தை டைம்ஸ் பத்திரிகை அளித்துள்ளது.. இது 2009 ஆம் ஆண்டு ஸ்டாக்ஹோம் வாட்டர் பரிசு உட்பட பல தேசிய மற்றும் சர்வதேச விருதுகளை பெற்ற சுலாப் நலவாழ்வு மற்றும் சமூக சீர்திருத்த இயக்கத்தால் 1992 இல் நிறுவப்பட்டது. இந்த அமைப்பு பகேஷ்வர் பதிக் என்னும் சமூக செயற்பாட்டாளரால் நிறுவப்பட்டது. இந்த அருங்காட்சியகம் கழிப்பறையின் 4,500 ஆண்டுகால உலக வரலாற்றைத் தாங்கி நிற்கிறது.

சிறப்பு அம்சங்கள்
-----------------

இந்த அருங்காட்சியகம் 1992 இல் நிறுவப்பட்டது, இங்கு 50 நாடுகளைச் சேர்ந்த, கி.மு 3000 முதல் 20 ஆம் நூற்றாண்டின் இறுதி வரையிலான காலகட்டத்தைச் சேர்ந்த நலவாழ்வு கலைப்பொருட்களைப் காலவரிசையின்படி, "பண்டைய, இடைக்கால, நவீன கால" என மூன்று பிரிவுகளில் தொடர்ச்சியாகப் காட்சிபடுத்தப்பட்டுள்ளது.

இந்த அருங்காட்சியகத்தில் காட்சிபடுத்தப்பட்டவைகளைக் கொண்டு மனித வரலாறு, சமுதாயப் பழக்கவழக்கங்கள், தற்போதுள்ள சுகாதார நிலைமை மற்றும் கழிவறை தொடர்பான தொழில்நுட்பம் ஆகியவற்றை அறியக்கூடியவகையில் அமைந்துள்ளது. இதற்கிடையில் கழிப்பறையின் 4,500 ஆண்டுகால உலக வரலாற்றைத் தாங்கி நிற்கிறது இந்த அருங்காட்சியகம் மரம், இரும்பு, பீங்கான் உள்ளிட்ட வெவ்வேறு பொருட்களால் ஆன கலை நயத்தோடு அலங்கரிக்கப்பட்ட கழிப்பிடங்கள், அலங்காரமான விக்டோரியா கழிப்பறை இருக்கை போன்றவை இங்குக் காட்சிக்கு வைக்கப்பட்டுள்ளன. மேலும் கழிப்பறை மற்றும் அதன் பயன்பாடு தொடர்பான கவிதைகளைப் காட்சிப்பலகைகளில் எழுதிவைத்துள்ளனர்.

உலகின் பழம்பெரும் நாகரிகங்களில் ஒன்றான சிந்து சமவெளி நாகரிக காலத்தில் கட்டமைக்கப்பட்ட வடிகால் மற்றும் சுகாதார அமைப்பு இங்கு விளக்கப்பட்டுள்ளது. கி.மு. 2500 இல் ஹரப்பா, மொகஞ்சதாரோவில் எவ்வாறு வடிகால் திட்டம் வடிவமைக்கப்பட்டது, கிணறு, குளியல் தொட்டி உள்ளிட்டவைகள் எப்படிக் கட்டப்பட்டன என்பன தொடரான அரிய ஒளிப்படங்கள் இங்குக் காட்சிக்கு வைக்கப்பட்டுள்ளன.

இங்குக் காட்சிப்படுத்தப்பட்டிருக்கும் பல விதமான கழிப்பிடங்களில் பிரெஞ்சு மன்னர் பதினாறாம் லூயி பயன்படுத்திய வித்தியாசமான கழிப்பிடத்தின் மாதிரி. அவர் சில மணித்துளிகளைக்கூட வீணடிக்க விரும்பாத காரணத்தால் தன்னுடைய அரியணையிலேயே கழிப்பிடத்தையும் பொறுத்தினார். அதேபோல நீர்முழ்கிக் கப்பலில் பயன்படுத்த ஏதுவாக அமெரிக்கக் கடற்படை வடிவமைத்த ‘இன்கினோலெட்’ என்னும் மின்சாரக் கழிப்பிடம், இதில் ஒரு விசையை அழுத்தினால் கழிவுகள் எரிந்து சாம்பல் ஆகிவிடுகின்றன. இந்த அரிங்காட்சியகத்தை ஆண்டுதோறும் 10 ஆயிரம் பேர் பார்வையிடுகிறார்கள். இதற்கு நுழைவு கட்டணமோ, வழிகாட்டி கட்டணமோ கிடையாது.

மேற்கோள்கள்
-----------

1. ↑  "36 hours in Delhi". *Visit a Museum*. India Today. 16 April 2015. 1 May 2015 அன்று பார்க்கப்பட்டது.
2. ↑  "Delhi's toilets museum among world's 10 weirdest museums". The Hindu. 22 May 2014. 1 May 2015 அன்று பார்க்கப்பட்டது.
3. ↑  "The Museum". Sulabhtoiletmuseum Organization. 1 May 2015 அன்று பார்க்கப்பட்டது.
4. ↑  "Delhi's Toilets Museum Among World's 10 Weirdest Museums". NDTV. 21 May 2014. 1 May 2015 அன்று பார்க்கப்பட்டது.
5. ↑  ம. சுசித்ரா (8 சூலை 2017). "கழிப்பிடத்தின் வரலாற்றுப் பெட்டகம்!". *கட்டுரை*. தி இந்து. 9 சூலை 2017 அன்று பார்க்கப்பட்டது.
**தமிழ்நாடு அரசு கம்பிவட தொலைக்காட்சிக் கழகம் (டி.என்.ஏ.டி.சி.எல்)** ( **Tamil Nadu Arasu Cable TV Corporation Limited (TNACTCL)** என்பது தமிழக அரசாங்கத்தின் கீழ் உள்ள பொதுத் துறை நிறுவனம் ஆகும்.

அரசு கம்பிவட தொலைக்காட்சிக் கழகம் 04.10.2007 அன்று பொதுமக்களுக்கு மலிவு விலையில் உயர்தர கம்பிவட அலைவரிசைகளை வழங்கும் நோக்கத்துடன் அரசாங்கத்துடன் இணைக்கப்பட்டது. இந்த நோக்கத்தை நிறைவேற்றுவதற்காக, தஞ்சாவூர், திருநெல்வேலி, கோயம்புத்தூர் மற்றும் வேலூர் ஆகிய நான்கு இடங்களில் தலைமை அலுவலகங்கள் நிறுவப்பட்டன. மே 2011 இல் தமிழகத்தின் கம்பிவட தொலைக்காட்சி கழகத்தினை புதுப்பிக்கவும் விரிவாக்கவும் ரூ .3 கோடி தமிழக அரசினால் வழங்கப்பட்டது.மேலும் இதற்கு தமிழ்நாடு அரசு கம்பிவட தொலைக்காட்சிக் கழகம் என பெயரிடப்பட்டது.30.8.2011 அன்றைய சட்டமன்ற உரையில், தமிழ்நாடு அரசு கேபிள் டிவி நிறுவனத்தின் கட்டணத் தொகை ரூபாய் 70 என தெரிவிக்கப்பட்டது.

2.9.2011 அன்று வேலூரில் முதல் கம்பிவட தொலைக்காட்சிக் கழகத்தின் தலைமையிடம் துவங்கப்பட்டது. பின் 20.10.2012 முதல் சென்னை நகரப்பகுதிகளுக்கு இந்தச் சேவை வழங்கப்பட்டது. 02.09.2011ல் இந்நிறுவனம் தனது சேவையை தொடங்கியபோது இந்நிறுவனத்தின் சந்தாதாதரர்களின் எண்ணிக்கை 4.94 இலட்சங்கள் என இருந்தது. இந்த எண்ணிக்கை 31.03.2013 அன்றைய நிலவரப்படி 61,54,531 ஆக உள்ளது. தமிழ்நாடு அரசு கேபிள் டிவி நிறுவனம் 137 கட்டணச் சேனல்களின் அலைவரிசைகளை வழங்குகிறது. இந் நிறுவனம் தற்பொழுது இலவச சேனல்கள், கட்டணச் சேனல்கள் மற்றும் உள்ளூர் சேனல்களுடன் சேர்த்து மொத்தம் 90 முதல் 100 சேனல்களை பொது மக்களுக்கு வழங்கி வருகிறது.

தமிழ்நாடு அரசு கம்பிவட தொலைக்காட்சிக் கழகம் வழங்கும் சேவை பொதுமக்கள் மற்றும் கம்பிவட செய்குநர்களின் நலனுக்காககவும் அரசாங்கம் ஏர்படுததப்பட்டுள்ள அமைப்பு ஆகும். இந்த நிறுவனம் சுமார் 1200 உள்ளூர் தொலைககட்சி நிருவனங்களுக்கு ஒலிபரப்புவதற்கான ஒதுக்கீடு உத்தரவுகளை பிறப்பித்துள்ளது, அவற்றில் சுமார் 800 தனியார் உள்ளூர் அலைவரிசைகள் தற்போது ஒளிபரப்பு செய்யப்படுகிறது.

குறிப்பணி
---------

குறைந்த சேவையில் உள்ள்ளூர் தொலைக்காட்சி அலைவரிசை வழங்குநர்கள் மூலமாக பொதுமக்களுக்கு உயர்தரமான தொலைக்காட்சி சேவைகளை வழங்குதல். மேலும் கம்பிவட தொலைக்காட்சி அலைவரிசைகளின் மூலமாக இணையதள சேவைகளை வழங்குதல். அலைமருவி இணைப்புகளை தவிர்த்து எண்மருவி இணைப்புகளை வழங்குதல். மின் சேவை மையங்களின் மூலமாக பொதுமக்களின் தேவைகளை நிவர்த்தி செய்தல் போன்றவைகளாகும்.

நோக்கங்கள்
----------

டிராயின் வரையின்படி அதிக மக்களை எண்ணருவி அலைவரிகளை பயன்படுத்தச் செய்தல். உள்ளூர் தொலைக்காட்சி செய்குநர்களை பதிவு செய்தல். தாலுகா அலுவலங்கள் மற்றும் மாவட்ட ஆட்சியர் அலுஅவலகங்களில் மின்னனு சேவை மயங்களை ஏற்படுத்துதலின் மூலமாக மக்களுக்குத் தேவைகளை மற்றும் குறைகளை பூர்த்தி செய்தல். அனைத்து வீட்டிற்கும் இணையதள சேவைகளை வழங்குதல்

டிஜிட்டல் மயமாக்கம்
-------------------

அரசு கேபிள் டிவி நிறுவனத்திற்கு மத்திய அரசின் தகவல் ஒளிபரப்பு அமைச்சகம் சென்னை மாநகரத்தின் கட்டுப்பாட்டுடன் சேனல்களை வழங்கும் அமைப்பானது மக்களுக்கு பன்முனை அமைப்புகளை வழங்கும் உரிமம் வழங்கியுள்ளது. மத்திய அரசின் கம்பிவடத் தொலைக்காட்சி திருத்தச் சட்டம் 2011-ன்படி நாடு முழுவதும் 31.12.2014க்குள் கம்பிவட சேவைகள் நவீனமயமாக்கப்பட வேண்டும் எனத் தெரிவித்தது.

சான்றுகள்
---------

1. ↑  ":: Tamil Nadu Arasu Cable TV Corporation Limited ::". *www.tactv.in*. 2019-10-30 அன்று பார்க்கப்பட்டது.
**தமிழ்நாடன்**, (பிறப்பு: 09 சூலை 1941 - இறப்பு: 09 நவம்பர் 2013), சேலம் இருசாயி (எ) கமலபூபதி – ஆறுமுகம் இணையருக்கு பிறந்த இவரின் இயற்பெயர் சுப்பிரமணியன். சிறந்த தமிழ் மொழி பெயர்ப்பு நூலுக்கான சாகித்திய அகாதமியின் விருது பெற்றவர்.

கல்வி
-----

தொடக்கப் பள்ளிக் கல்வி, உயர்நிலைப் பள்ளிக் கல்வி மற்றும் கல்லூரிக் கல்வியை சேலத்தில் படித்தவர். 1962ஆம் ஆண்டில் ஆசிரியர் பயிற்சி முடித்தவர்.

குடும்பம்
---------

1968ஆம் ஆண்டில் கலைவாணியை மணந்து ஒரு மகன் மற்றும் மகளுக்கு தந்தையானர். 1972ஆம் ஆண்டில் புதுக்கவிதைக்கான வானம்பாடிக் கவிஞராக அறிமுகம் ஆனார்.

ஆசிரியர் பணி
------------

17 செப்டம்பர் 1964இல் சேலத்தில் தமிழ் ஆசிரியர் பணியில் இணைந்தவர். பின் பள்ளித் தலைமை ஆசிரியாராகப் பணி புரிந்து ஓய்வு பெற்றவர். இந்திய நடுவண் அரசின் நல்லாசிரியர் விருதை பெற்றவர்.

பன்முகத்தோற்றங்கள்
------------------

பள்ளி ஆசிரியராக அறிமுகமாகி பின் எழுத்தாளராக, ஓவியராக, கவிஞராக, தொல்லியல் களப்பணியாளராக பன்முகத் தன்மையுடன் தமிழுலகில் அறியப்பட்டவர். பன்னாட்டார் பட்டயம் எனும் செப்பேடு கண்டறிந்து பதிப்பித்தவர். கர்னல் ரீடு அறிக்கையை (கி.பி. 1800) முதன் முதலாக முழுவடிவத்தில் வெளியிட்டவர்.

விருதுகள்
---------

1. இந்திய அரசின் ஆசிரியர்களுக்கான தேசிய விருது
2. தமிழ்நாடு அரசின் பாரதிதாசன் விருது
3. கவிஞர் சிற்பி அறக்கட்டளை இலக்கிய விருது
4. ஒடியா மொழி சிறுகதைகள் நூல் மொழி பெயர்ப்பிற்காக சாகித்திய அகாதமியின் விருது, ஆண்டு 1999

படைத்த நூல்கள்
--------------

1. தமிழ்மொழியின் முதல் அச்சுப் புத்தகம் (1995, 1997, 2010)
2. பரமத்தி அப்பாவு (1800இல் வெள்ளையரை எதிர்த்த வீரைய்யன் வரலாறு)
3. சேலம் : கலையும் இலக்கியமும் (1995)
4. சேலம் திருமணி முத்தாறு (2006, 2010)
5. கொங்கு நாட்டில் கும்பினி ஆட்சி, புதுமலர், ஈரோடு (2009)
6. சேலம் மையப்புள்ளி 2010

தொகுத்த நூல்கள்
---------------

1. South Indian Studies (1981)
2. சேலம் மாவட்டம்: சில ஆய்வுகள் (1988)
3. தருமபுரி மாவட்டம்:புதிய ஆய்வுகள் (1996)
4. தமிழ்நாட்டு மலைவாழ் பழங்குடி மக்கள் (1996)
5. தாரமங்கலம் கெட்டி முதலி அரசர்கள் (1996)
6. கொங்குக் களஞ்சியம் ( 2008)

மேற்கோள்கள்
-----------

1. ↑
2. ↑  தமிழ்நாடனின் மறைவு
**பிரீத்தி அஸ்ரானி** (*Preethi Asrani*) இந்தியாவைச் சேர்ந்த ஒரு நடிகையாவார். முதன்மையாக தெலுங்கு மொழிப் படங்களில் இவர் நடிக்கிறார். சன் தொலைக்காட்சியில் ஒளிபரப்பான மின்னலே என்ற நாடகத் தொடரில் முக்கியக் கதாப்பாத்திரத்தில் நடித்தார். 2020 ஆம் ஆண்டு வெளியான *பிரசர் குக்கர்* என்ற தெலுங்கு நகைச்சுவைப் படத்தின் மூலம் முன்னணி நடிகையாக அறிமுகமானார்

ஆரம்ப கால வாழ்க்கை
------------------

திரைப்படத்தில் நடிப்பதற்காக பிரீத்தி ஐதராபாத்து நகரம் சென்றார். 2020 ஆம் ஆண்டில் ஐதராபாத்தில் உள்ள பெண்களுக்கான புனித ஆன்சு கல்லூரியில் சேர்ந்தார். இவரது உறவினர் அஞ்சு அஸ்ரானி ஒரு நடிகையாவார்.

சான்றுகள்
---------

1. 1 2 3  Chowdhary, Y. Sunita (18 February 2020). "Preethi Asrani to debut in Telugu cinema with 'Pressure Cooker'". *தி இந்து*. .
2. ↑  "Social star Preity Asrani says she is lucky to work with Rana Daggubati so early in her career- Entertainment News, Firstpost". *Firstpost*. 19 December 2017.
3. ↑  "TV serial Minnale completes 200 episodes". *The Times of India*. 16 April 2019.. பார்த்த நாள்: 1 July 2020.
**தமிழ்நாடு அரசு இசைக் கல்லூரி, மதுரை** (*Tamil Nadu Government Music College, Madurai*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு மதுரை மாவட்டம் மதுரையில் இயங்கிவருகின்ற கல்லூரியாகும்.

பிற கல்லூரிகள்
--------------

தமிழ்நாட்டில் இசைக் கல்லூரிகள் சென்னை, திருவையாறு, கோயம்புத்தூர் ஆகிய இடங்களில் உள்ளன.

துவக்கம்
--------

இக்கல்லூரி தமிழகத்தின் தென் மாவட்ட மாணவர்களின் நலனைக் கருதி 1979இல் தோற்றுவிக்கப்பட்டது. பசுமலை கோபாலிபுரம் மலையில் 14.10 ஏக்கர் நிலத்தை 1986இல் அரசு இசைக்கல்லூரிக்காக அரசு அளித்தது. தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று 2014 – 2015 முதல் செயல்படுகிறது.

பட்டப்படிப்புகள்
----------------

இக்கல்லூரிகளில் மூன்று ஆண்டு பட்டயம், ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.

மேற்கோள்கள்
-----------

1. 1 2  தமிழ்நாடு அரசு கலை பண்பாட்டுத்துறை, தமிழ்நாடு அரசு இசைக்கல்லூரி, திருவையாறு

வெளியிணைப்புகள்
---------------

* The Tamil Nadu Dr.J.Jayalalithaa Music and Fine Arts University, University Affiliated Colleges
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020
**சோ. மாரியப்பன் கென்னடி** (*S. Mariappankennady*) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். இவர் 2016ஆம் ஆண்டில் மானாமதுரை தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார். இவர் அண்மையில் அமமுகவிலிருந்து விலகி திராவிட முன்னேற்றக் கழகத்தில் தன்னை இணைத்துக்கொண்டார்.

மேற்கோள்கள்
-----------

1. ↑  My Neta
2. ↑  TTV Dhinakaran asks 18 disqualified MLAs to move to resort near Tirunelveli till Madras HC verdict
3. ↑  Verdict on disqualification of 18 MLAs on June 14; Tamil Nadu on tenterhooks
4. ↑  Echo of poll debacle: AMMK sees many jumping ship
5. ↑  "திமுகவில் இணைந்தார் மானாமதுரை அதிமுக முன்னாள் எம்.எல்.ஏ. எஸ்.மாரியப்பன் கென்னடி". *Dinamani*. 2021-06-26 அன்று பார்க்கப்பட்டது.
**பிரதானியா** (*Pradhania*)(இந்தியப் புள்ளியியல் கழகத்தில் புதைபடிவ சேகரிப்பாளரான *துய்யா பிரதான்* நினைவாகப் பெயரிடப்பட்டது) என்பது இந்தியாவின் சினிமுரியன் கால (ஆரம்ப ஜுராசிக்) அப்பர் தர்மராம் உருவாக்கத்தைச் சேர்ந்த மாசோசுபோண்டிலிட் சாரோபோடோமார்ப் தொன்மாவின் பேரினமாகும். இது முதன்முதலில் 2007-ல் டி. எசு. குட்டி, சங்கர் சட்டர்ஜி, பீட்டர் எம். கால்டன் மற்றும் பால் அப்சர்ச் ஆகியோரால் பெயரிடப்பட்டது. இதனுடைய மாதிரிச் சிற்றினப் பெயர் *பிரதானியா கிராசிலிசு* ஆகும். இது சாதாரண அளவிலான ஒரு *சௌரோபோடோமார்ப்* (பல்லி பாதமுடையன) ஆகும். இதன் நீளம் சுமார் நான்கு மீட்டர்கள் மட்டுமே (13 அடி). இந்த அளவானது துண்டு துண்டாகக் காணப்பட்ட எச்சங்களிலிருந்து அறியப்படுகிறது. இது முதலில் ஒரு அடிப்படை *சௌரோபோடோமார்ப்* எனக் கருதப்பட்டது; ஆனால் நோவாஸ் மற்றும் பலர் நிகழ்த்திய புதிய தொகுதிப் பிறப்பு பகுப்பாய்வு இதனை 2011-ல் *பிரதானியா* ஒரு *மாசுபோண்டிலிட்* என்று கூறுகிறது. *பிரதானியா*வில் தொகுதிப் பிறப்பு பகுப்பாய்வில் மீட்கப்பட்ட *மாசோபோடா* தொன்மாவின் இரண்டு வகைப்பாட்டுக் குழுவின் பண்புகளுடைய கொள்கையினை முன்வைக்கின்றது.

மேற்கோள்கள்கள்
--------------

1. 1 2  Kutty, T.S.; Sankar Chatterjee; Peter M. Galton; Paul Upchurch (2007). "Basal sauropodomorphs (Dinosauria: Saurischia) from the Lower Jurassic of India: their anatomy and relationships". *Journal of Paleontology* **81** (6): 1552–1574. doi:10.1666/04-074.1. .
2. 1 2  Fernando E. Novas; Martin D. Ezcurra; Sankar Chatterjee; T. S. Kutty (2011). "New dinosaur species from the Upper Triassic Upper Maleri and Lower Dharmaram formations of central India". *Earth and Environmental Science Transactions of the Royal Society of Edinburgh* **101** (3–4): 333–349. doi:10.1017/S1755691011020093.
மங்கோலியாவின் அர்ஹங்கே, ஏகி ஏரியின் தெற்கு கரையில் ஏரி பந்து
**ஏரி பந்து** (*Lake ball*)**(அலைப் பந்து**, **கடற்கரை பந்து** அல்லது **கசிவு பந்து** என்றும் அழைக்கப்படுகிறது) என்பது கடல் கடற்கரை ஓரங்களில் காணப்படும் குப்பைகள். இது அலை இயக்கங்கள் கொண்ட பெரிய ஏரிகளிலும் காணப்படுகிறது. அலைகளின் உருளும் இயக்கத்தினால் தண்ணீரில் மிதக்கும் குப்பைகள் சேகரிக்கப்பட்டு இறுதியில் ஒரு பெரிய பந்தாக உருவாகிறது. இப்பந்தில் சேரும் குப்பை பொருட்கள் ஆண்டுக்கு ஆண்டு இருப்பிடத்திற்கு இருப்பிடம் அலையின் இயக்கத்தின் அடிப்படையிலும் மாறுபடும்.

ஏரி பந்துகளைப் பற்றிய ஆரம்பக்கால குறிப்பு வால்டனுடையது. இதில் இவர்:
அங்கு, நான் பார்த்த ஏரி பந்தானது: கணிசமான அளவுகளில், நன்றாகப் புல் அல்லது வேர்களால் ஆனது, குழாய் வொர்ட்டின் அரை அங்குலத்திலிருந்து நான்கு அங்குல விட்டம் வரை, மற்றும் முழுமையான கோள வடிவத்தைக் கண்டேன். இவை மணல் அடியில் ஆழமற்ற நீரில் முன்னும் பின்னுமாக உருட்டப்படுகிறது, சில நேரங்களில் கரையில் வீசப்படுகின்றன. இவை திடமான புல், அல்லது நடுவில் சிறிது மணல் கொண்டவை. முதலில் இவை கூழாங்கல் போல அலைகளின் செயலால் உருவானது என்று கூறுவீர்கள்; இன்னும் சில சிறியது அரை அங்குல நீளமுள்ள சமமான கரடுமுரடான பொருட்களால் ஆனது, இவை ஆண்டின் ஒரு பருவத்தில் மட்டுமே உற்பத்தி செய்யப்படுகின்றன. மேலும், அலைகளால் ஆனவை என, நான் சந்தேகிக்கிறேன், ஏற்கனவே நிலைத்தன்மையைப் பெற்ற ஒரு பொருளை அணிந்து கொள்ளும் அளவுக்குக் கட்டமைக்கவில்லை. காலத்தில் உலர்ந்த போது இவை இவற்றின் வடிவத்தைப் பாதுகாக்கின்றன.
- ஹென்றி டேவிட் தோரே, வால்டன், அத்தியாயம் 9

மேலும் காண்க
------------

* ஊசி இலைப் பந்து

மேற்கோள்கள்
-----------

1. ↑  Kindle, E M (Nov 1934). "Concerning "Lake Balls," "Cladophora Balls" and "Coal Balls"". *American Midland Naturalist* (The University of Notre Dame) **15** (6): 752–760. doi:10.2307/2419894. .
2. ↑  Huntsman, A. G. (August 1935). "ON THE FORMATION OF LAKE BALLS". *Science* **30** (2122): 191–192. doi:10.1126/science.82.2122.191.
3. ↑  Osis, Vicki (2001). "Flotsam, Jetsam, and Wrack". *Oregon Sea Grant*. .
**சுலோச்சனா காட்கில்** (Sulochana Gadgil) பெங்களூரிலுள்ள இந்திய வளிமண்டல மற்றும் கடல்சார் அறிவியல் மையத்தில் பணிபுரியும் வானியல் ஆராய்ச்சியாளர் ஆவார். பருவக் காற்று ஏன், எவ்வாறு ,அடிக்கடி மாறுகிறது என்பதையும், மழை வீழ்ச்சி மற்றும் சுற்றுச்சூழல் மற்றும் பரிணாம நிகழ்வுகள் ஆகியவற்றை சமாளித்து விவசாய உத்திகள் பெருக்குவதற்கான ஆராய்ச்சியிலும் ஈடுபடுகிறார். அவரது ஆராய்ச்சி பருவ கால மேகம் மற்றும் துணை பருவகால மாறுபாடு ஆகியவற்றின் அடிப்படை அம்சத்தை கண்டுபிடிக்க வழிவகுத்தது. பருவமழை என்பது நிலம் மற்றும் கடல் சார்ந்து எழும்பும் காற்று மட்டுமல்ல, மாறாக பருவகால அளவிலான நிலப்பரப்பும், பருவகால இடம்பெயர்வும் ஒரு வெளிப்பாடாகும். விவசாயிகளுடன் இணைந்து, இந்தியாவின் பல்வேறு பகுதிகளில் ஏற்படும் மழைவீழ்ச்சியின் மாறுபாட்டிற்கு ஏற்றவாறு விவசாயத்தை பெருக்குவதற்கான வழிகளை ஆராய்கிறார்.

இளமை வாழ்க்கை
-------------

1944 ஆண்டு புனேவில் பிறந்தார். கடுமையான வறட்சியில் மக்களுக்கு உதவியதற்காக அறியப்பட்ட டோங்க் மாநிலத்தின் அமைச்சர் என்ற பெருமைக்குரிய வம்சாவழியிலிருந்து வந்தவர். இவரது தாத்தாவும் அப்பாவும் மருத்துவர்களாக பணிபுரிந்துள்ளனர். அதே நேரத்தில், இவரது தாத்தா ஒரு சுதந்திர போராளியாகவும் காலனித்துவ ஆட்சிக்கு எதிராக பல தீவிரமான போராட்டத்தில் பங்கேற்பாளராக இருந்துள்ளார். இவரது தாய் ஒரு மராத்தி எழுத்தாளர் ஆவார்.

புனேவில் ஆரம்பக் கல்வியை மராத்திய மொழியில் பயின்றுள்ளார், பின்னர், ஆந்திர பிரதேசத்தில் உள்ள "ரிஷி வேலி" என்ற பள்ளியில் தங்கி பயின்றுள்ளார். பின்னர் புனே திரும்பி வந்து பெர்குசன் கல்லூரியில் இயற்கை அறிவியல் , வேதியியல், இயற்பியல் மற்றும் கணிதம் ஆகியவற்றை பயின்றார். இந்த சமயத்தில் மாதவ் காட்கில் என்பவருடன் சேர்ந்து விஞ்ஞான வாழ்க்கை யைத் தொடர முடிவு செய்தனர். அவர்கள் இருவரும் ஹார்வார்ட் பல்கலைக்கழகத்தில் அனுமதிக்கப்பட்டனர்,

மீண்டும் இந்தியாவில்
--------------------

1971 வாக்கில் தனது கணவருடன் இந்தியா திரும்பினார். இந்திய வெப்ப மண்டல வானிலை ஆராய்ச்சி நிறுவனத்தில் இரண்டாண்டுகள் பணி புரிந்த்தார். இக்காலத்தில் ஆர். அனந்தகிருஷ்ணன் மற்றும் டி. ஆர். ஷிகா போன்ற ஆராய்ச்சியாளர்களுடன் பணிபுரிந்துள்ளார். விஞ்ஞான ஆராய்ச்சிக்கான மையத்தில் உறுப்பினராக நியமிக்கப்பட்டார். அவரது கணவரும் ஒரு கணித சுற்றுச்சூழல் நிபுணராகவும் பணிபுரிந்தார். இங்கே ஒரு வளிமண்டல மற்றும் கடல்சார் அறிவியல் மையம் ஒன்று ஏற்படுத்தப்பட்டது.

குடும்ப வாழ்க்கை
----------------

சுற்றுச்சூழல் நிபுணரான மாதவ் காட்கில் என்பவரைத் திருமணம் புரிந்து கொண்ட இவருக்கு ஒரு மகள்,ஒரு மகன் உண்டு.

மேலும் பார்க்க
--------------

* மாதவ் காட்கில்

மேற்கோள்கள்
-----------

1. ↑  "Indian Fellow: Sulochana Gadgil". Indian National Science Academy. 16 March 2014 அன்று மூலம் பரணிடப்பட்டது. 25 November 2012 அன்று பார்க்கப்பட்டது.
2. ↑  "Sikka, D. and S. Gadgil, 1980: On the maximum cloud zone and the ITCZ over Indian longitudes during the Southwest Monsoon." Monthly Weather Review, vol.108, 1840-1853".
3. ↑  "Sulochana Gadgil: Research Interests". IISc. 4 மார்ச் 2016 அன்று மூலம் பரணிடப்பட்டது. 25 November 2012 அன்று பார்க்கப்பட்டது.
4. 1 2  "Interview with Sulochana Gadgil". WMO. 9 September 2013 அன்று பார்க்கப்பட்டது.
தமிழ்நாடு அரசு இசைக்கல்லூரி, திருவையாறு
**தமிழ்நாடு அரசு இசைக் கல்லூரி, திருவையாறு** (*Tamil Nadu Government Music College, Thiruvaiyaru*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு தஞ்சாவூர் மாவட்டம் திருவையாற்றில் இயங்கிவருகின்ற கல்லூரியாகும்.

பிற கல்லூரிகள்
--------------

தமிழ்நாட்டில் இசைக் கல்லூரிகள் சென்னை, மதுரை, கோயம்புத்தூர் ஆகிய இடங்களில் உள்ளன.

துவக்கம்
--------

இக்கல்லூரி 1965-ல் அரசர் கல்லூரியில் ஒரு துறையாகத் துவங்கப்பட்டு. சென்னை பல்கலைக்கழக இணைவோடும், 1983 முதல் பாரதிதாசன் பல்கலைக்கழக இணைவு பெற்றும் நடைபெற்று வந்தது. 1997ல் அரசர் கல்லூரியின் ஒரு துறையாக செயல்பட்டு வந்த இசைத்துறை தமிழ்நாடு அரசு இசைக் கல்லூரியாக செயல்பட்டு வருகிறது. 2014ஆம் ஆண்டு முதல் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று செயல்பட்டு வருகிறது.

பட்டப்படிப்புகள்
----------------

தமிழ்நாட்டில் அரசு இசைக்கல்லூரிகளில் மூன்று ஆண்டு பட்டயம், ஒரு வருட இசை ஆசிரியர் பயிற்சி, இரண்டு ஆண்டு முதுநிலை பட்டயம், மூன்று ஆண்டு இளங்கலை இசை, இரண்டு ஆண்டு முதுகலை இசை, இசையில் முனைவர் பட்டம் அனைத்தும் ஒருங்கே அமையப் பெற்ற கல்லூரி என்ற சிறப்பினை இக்கல்லூரி பெற்றுள்ளது. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை, நட்டுவாங்கம் போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.

மேற்கோள்கள்
-----------

1. 1 2  தமிழ்நாடு அரசு கலை பண்பாட்டுத்துறை, தமிழ்நாடு அரசு இசைக்கல்லூரி, திருவையாறு

வெளியிணைப்புகள்
---------------

* The Tamil Nadu Dr.J.Jayalalithaa Music and Fine Arts University, University Affiliated Colleges
* டாக்டர் ராம.கௌசல்யா, திருவையாறு-காவிரிக்கரையிலிருந்து சில நினைவுகள், சொல் வனம், 24 டிசம்பர் 2009
* பிரமிளா கிருஷ்ணன், நாதஸ்வரம் கற்கும் முதல் தலைமுறைப்பெண்கள், பிபிசி தமிழ், 16 சனவரி 2018
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020
**சோகாமேளர்** 1942 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, எம். ஆர். ராதா மற்றும் பலரும் நடித்துள்ளனர்.

கொத்தமங்கலம் சீனு (வி. எஸ். சிறிநிவாசன்) சோகாமேளராகப் பாடி நடித்திருந்தார். ஜி. சுந்தர பாகவதர் (இசையமைப்பாளர் ஜி. ராமநாதனின் சகோதரர்) திரைக்கதை, மற்றும் பாடல்களை எழுதியிருந்தார். அவரே இசையமைத்தும் இருந்தார்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தாழ்த்தப்பட்ட சமூகத்தைச் சேர்ந்த சோகாமேளர் (*கொத்தமங்கலம் சீனு*) பண்டரிபுரத்தில் உள்ள கிருஷ்ணர் கோயிலுக்குள் செல்லுவதற்குத் தடை விதிக்கப்பட்டது. பழமைவாதிகளான பிராமணர்கள் (*எம். ஆர். ராதா*) அவரை உளரீதியாகப் பலவிதத்திலும் துன்புறுத்தினர். ஆனாலும், சோகாமேளரின் கடும் வழிபாட்டினால் இறைவன் பாண்டுரங்க விட்டலர் அவர் முன் தோன்றினார். அத்துடன் அவரின் குடிசைக்கு நாள்தோறும் சென்று சோகாமேளர் பரிமாறிய உணவையும் உண்டார். இதனையறிந்த பழமைவாதிகள் சோகாமேளரைத் தாக்கினர். ஆனாலும் விட்டலர் கோயிலில் சில அதிசயங்கள் நிகழ்ந்து வருவதை அவர்கள் உணர்ந்தனர். சோகாமேளர் தாக்குதலுக்குள்ளக்கப்பட்ட அதே நாளில் சோகாமேளருக்கு ஏற்பட்டிருந்த உடற்காயம் போன்ற அதே காயம் கோயிலில் இருந்த சிலையிலும் ஏற்பட்டிருந்தது. தமது மடமையை உணர்ந்த கோயில் பூசாரிகளான அந்தணர்கள் சோகாமேளரிடம் மன்னிப்புக் கேட்டு, விட்டலர் கோயிலினுள் அவரை நுழைய அனுமதித்தனர்.

மேற்கோள்கள்
-----------

1. ↑  ராண்டார் கை (திசம்பர் 25, 2010). "Chogamelar 1942". *தி இந்து*. 2 சனவரி 2017 அன்று மூலம் பரணிடப்பட்டது. 2 சனவரி 2017 அன்று பார்க்கப்பட்டது.
**பிரதானி தாமோதரம் பிள்ளை** இராமநாதபுரத்தின் தளவாயாகப் பணியாற்றியவர். ரெபெல் முத்துராமலிங்க சேதுபதி ( 1763 - 1772 ) இரண்டு மாதக் குழந்தையாக இருந்தபோது சேதுபதியின் பாதுகாப்பாளராக செல்லமுத்து என்பவரும் பிரதானி மற்றும் தளவாயாக தாமோதரம் பிள்ளையும் நியமிக்கப்பட்டனர். பாதுகாவலர் செல்லமுத்து மக்களின் வெறுப்பையும் தாமோதரன் பிள்ளை மக்களின் நன் மதிப்பையும் பெற்றனர். பாதுகாவலர் செல்ல முத்து, ஆட்சி செய்யும் சேதுபதியை அகற்றிவிட்டுத் தானே பட்டத்திற்கு வர முயன்றார். உடனே தாமோதரன் பிள்ளை சிவகங்கை பிரதானி தாண்டவராய பிள்ளையிடம் படை உதவி பெற்றுப் பாதுகாவலர் செல்லமுத்துவின் முயற்சியைத் தோற்கடித்து ராமநாதபுரத்தின் பெரும் பகுதிகளை மீட்டார். அதனால் கோபமடைந்த செல்லமுத்து ஆற்காடு நவாபின் ராணுவ உதவியை நாடினார். ஆற்காடு நவாப் சேதுபதியிடம் வரி வசூல் செய்யத் தனது படைகளை ராமநாதபுரத்திற்கு அனுப்பிவைத்தார். தாமோதரம் பிள்ளை நவாபின் படைகளைத் தோற்கடித்து வெற்றி பெற்றார்.

தாமோதரன் பிள்ளை ராமநாதபுரம் கோட்டைக்குள் பாதுகாப்பு அரணாக ஒர் உட்சுவரை எழுப்பினார். அவர் திருப்புல்லாணியில் ஒரு கோட்டையும் எழுப்பினார் அவர் 1767 ஜூன் மாதம் 24ந் தேதி டச்சுக் கிழக்கிந்தியக் கும்பெனியாருடன் வாணிகத் தொடர்பு மற்றும் உள் நாட்டுப் பாதுகாப்பு சம்பந்தமாக ஓர் உடன்படிக்கை செய்து கொண்டார். 1770ல் தஞ்சாவூர் அரசர் ராமநாதபுரம் சீமையைச் சேர்ந்த அனுமந்தக்குடி மாவட்டத்தின் மீது உரிமை கொண்டாடி ராமநாதபுரத்தின் மீது படையெடுத்தார் பிள்ளையின் தலைமையில் சேதுபதி படைகள் எதிராளிகளை எதிர்கொண்டு தோற்கடித்தனர். பிரதானி தாமோதரம் பிள்ளை காலத்தில் வலிமையையும் புதுப் பொலிவையையும் பெற்று மறவர் ஆதிக்கம் தழைத்தோங்கியது. தாமோதரம் பிள்ளை தனிப்பட்ட விரோதி ஒருவரின் சதிச் செயலால் கொலை செயயப்பட்டு இறந்தார். மறவர்கள் திறமை மிக்க ஒரு தளபதியையும் நிர்வாகியையும் இழந்தனர்.

குறிப்புகள்
-----------

1. ↑  The History of Maravas by Dr.S.Kathirvel pages 143 & 144
2. ↑  The Ramnad Gazetteer- pages 240 & 245
3. ↑  இராம நாதபுர மாவட்டச்சுவடி- டாக்டர் ஆர். ராமசாமி பக்கம்
ஹவாயில் உள்ள பேர்ல் துறைமுகத்தில் ஜப்பான் நடத்திய திடீர் தாக்குதலில் கொல்லப்பட்ட 2,403 அமெரிக்கர்களை நினைவுகூரும் வகையில், **தேசிய பேர்ல் துறைமுக நினைவு தினம்**, **பேர்ல் ஆர்பர் நினைவு தினம்** அல்லது **பேர்ல் ஆர்பர் தினம்** என்றும் குறிப்பிடப்படுகிறது, இது அமெரிக்காவில் ஆண்டுதோறும் டிசம்பர் 7 அன்று அனுசரிக்கப்படுகிறது. டிசம்பர் 7, 1941 அன்று, அடுத்த நாள் ஜப்பான் மீது அமெரிக்கா போரை அறிவித்து, இரண்டாம் உலகப் போரில் நுழைவதற்கு வழிவகுத்தது.

1994 ஆம் ஆண்டில், ஐக்கிய அமெரிக்கப் பேரவையால் ஒவ்வொரு ஆண்டும் டிசம்பர் 7 ஆம் தேதி தேசிய முத்து துறைமுக நினைவு தினமாக நியமிக்கப்பட்டது.  கூட்டுத் தீர்மானத்தில் ஆகஸ்ட் 23, 1994 அன்று அரசுத்தலைவர் பில் கிளிண்டன் கையெழுத்திட்டார். 1994 ஆம் ஆண்டு நவம்பர் 29 அன்று, கிளிண்டன் டிசம்பர் 7, 1994 ஐ முதல் தேசிய பேர்ல் ஆர்பர் நினைவு தினமாக அறிவித்தார். 

பேர்ல் ஆர்பர் தினத்தன்று, ஹவாயில் அமெரிக்க இராணுவப் படைகள் மீதான தாக்குதலின் விளைவாக இறந்தவர்களைக் கௌரவிக்கும் வகையில் சூரியன் மறையும் வரை அமெரிக்கக் கொடி அரைக் கம்பத்தில் பறக்கவிடப்பட வேண்டும்.  பேர்ல் ஹார்பர் தினம் என்பது கூட்டாட்சி அரசிற்கான விடுமுறை தினம் அல்ல - அரசு அலுவலகங்கள், பள்ளிகள் மற்றும் வணிக நிறுவனங்கள் மூடப்படுவதில்லை. சில அமைப்புகள் பேர்ல் துறைமுகத்தில் கொல்லப்பட்ட அல்லது காயமடைந்தவர்களின் நினைவாக சிறப்பு நிகழ்ச்சிகளை நடத்தலாம்.

பேர்ல் ஹார்பர் மீது தாக்குதல்
-----------------------------

ஞாயிற்றுக்கிழமை காலை, டிசம்பர் 7, 1941 அன்று, இம்பீரியல் ஜப்பானிய கடற்படை விமான சேவையானது நடுநிலை நாடாக இருந்த அமெரிக்காவை ஹவாயில் ஹொனலுலு அருகே உள்ள கடற்படை நிலையம் பேர்ல் துறைமுகத்தில் தாக்கியது, 2,403 அமெரிக்கர்கள் கொல்லப்பட்டனர் மற்றும் 1,178 பேர் காயமடைந்தனர். இத்தாக்குதலில் நான்கு அமெரிக்க கடற்படை போர்க்கப்பல்கள் மூழ்கடிக்கப்பட்டன மற்றும் நான்கு சேதமடைந்தன. இது மூன்று கப்பல்கள், மூன்று நாசகார கப்பல்கள் மற்றும் ஒரு சுரங்கப்பாதையையும் சேதப்படுத்தியது.

மேற்கோள்கள்
-----------

1. ↑  "Official Guide to Government Information and Services – USAGov". *answers.usa.gov*. July 21, 2011 அன்று மூலம் பரணிடப்பட்டது. April 12, 2018 அன்று பார்க்கப்பட்டது.
2. ↑  Proclamation 6758 – National Pearl Harbor Remembrance Day, 1994, November 29, 1994
3. 1 2  "Pearl Harbor Remembrance Day in the United States". *www.timeanddate.com*. December 8, 2017 அன்று மூலம் பரணிடப்பட்டது. April 12, 2018 அன்று பார்க்கப்பட்டது.
**ஆலன்கள்** (*Alans*) என்பவர்கள் பண்டைய மற்றும் நடுக்கால ஈரானிய நாடோடி மக்கள் ஆவர். இவர்கள் கிழக்கு ஈரானிய மொழியை பேசினர். ஆரியன் என்ற வார்த்தையே ஈரானிய மொழியில் மருவி ஆலன் என்றானது. நவீன வரலாற்றாளர்கள் ஆலன்களை சீன ஆதாரங்களில் குறிப்பிடப்பட்டுள்ள நடு ஆசிய யாங்கை மற்றும் உரோமானிய ஆதாரங்களில் குறிப்பிடப்பட்டுள்ள ஆவோர்சி ஆகியோருடன் தொடர்புபடுத்துகின்றனர். மேற்கு நோக்கி இடம்பெயர்ந்த இவர்கள் பான்டிக்-காசுப்பியன் புல்வெளியில் இருந்த சார்மடியர்களில் முக்கியமானவர்களாக ஆயினர். கி.பி. 1ஆம் நூற்றாண்டு உரோமானிய நூல்களில் ஆலன்கள் குறிப்பிடப்பட்டுள்ளனர். அந்நேரத்தில் கருங்கடலுக்கு வடக்கில் இருந்த பகுதியில் இவர்கள் வாழ ஆரம்பித்தனர். பார்தியப் பேரரசு மற்றும் உரோமானியப் பேரரசின் காக்கேசிய மாகாணங்கள் மீது அடிக்கடி தாக்குதல் நடத்தினர். கி.பி. 215-250 முதல் கோத்துகள் பான்டிக் புல்வெளி மீது ஆலன்கள் செலுத்திய சக்தியை உடைத்தனர்.

உசாத்துணைகள்
------------

1. 1 2 3 4  Golden 2009.
2. 1 2 3 4  Abaev & Bailey 1985, ப. 801–803.
3. ↑  Waldman & Mason 2006, ப. 12–14
4. 1 2  Brzezinski & Mielczarek 2002, ப. 10–11
5. ↑  Zadneprovskiy 1994, ப. 467–468
6. ↑  Zadneprovskiy 1994, ப. 465–467
7. ↑   "Alani". *Encyclopædia Britannica Online*. (2015).  பரணிடப்பட்டது 2013-11-04 at the வந்தவழி இயந்திரம்
அமுல் கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா
**தேசிய பால்வள மேம்பாட்டு வாரியம்** (**National Dairy Developement Board**-NDDB) இந்திய நாடாளுமன்றச் சட்டத்தின் கீழ் அமைக்கப்பட்ட தேசிய முக்கியத்துவம் வாய்ந்த ஒரு நிறுவனம் ஆகும். இதன் தலைமை அலுவலகம் ஆனந்த், குஜராத்தின் ஆனந்த் நகரத்தில் உள்ளது. இத் தலைமை அலுவலகத்தின் தலைவர் பொறுப்பு வகிப்பவர் டாக்டர் அம்ரிதா படேல் ஆவார். இந்தியாவில் வெண்மைப் புரட்சி முலம் பால் மற்றும் பால் சார்ந்த துணைப் பொருட்கள் உற்பத்தியை அதிகப்படுத்தே இதன் நோக்கமாகும்.

வரலாறு
------

தேசிய பால்பண்ணை மேம்பாட்டு வாரியம் டாக்டர் வர்கீஸ் குரியன் தலமையில் 1965-ஆம் ஆண்டில் குஜராத் மாநிலத்தின் ஆனந்த் நகரத்தில் நிறுவப்பட்டது. லால் பகதூர் சாஸ்திரியின் கனவான கைரா கூட்டுறவு பால் உற்பத்தியாளர்கள் சங்கம் (அமுல்) மூலம் இந்தியா முழுவதும் பால் வழங்கும் திட்டம் தேசிய பால்பண்ணை மேம்பாட்டு வாரியம் மூலம் நிறைவானது.

இதனையும் காண்க
--------------

* அமுல்
* வெண்மைப் புரட்சி
* திரிபுவன்தாஸ் படேல்
* வர்கீஸ் குரியன்
* அரிசந்த் மேகா தலாயா

மேற்கோள்கள்
-----------

வெளியிணைப்புகள்
---------------

* தேசிய பால்பண்ணை மேம்பாட்டு வாரியம் அதிகாரப்பூர்வ இணையதளம்
தேசிய பால் வள வாரியம் ஈரோடு

அமைவிடம்

தேசிய பால் வள வாரியம் ஈரோடு மாவட்டம் சித்தோடு அருகே சூரியம்பாளையத்தில் அமைந்துள்ளது.இங்கு
தென் மண்டல செயல் விளக்க மற்றும் பயிற்சி மையம் செயல்பட்டு வருகிறது.
தேசிய பால்வள மேம்பாட்டு வாரியம் (National Dairy Developement Board-NDDB) இந்திய நாடாளுமன்றச் சட்டத்தின் கீழ் அமைக்கப்பட்ட தேசிய முக்கியத்துவம் வாய்ந்த ஒரு நிறுவனம் ஆகும்.

தேசிய பால்வள வாரியம், ஒவ்வொரு மாநிலத்திலும், சிறந்த பால் உற்பத்தியாளர்களை தேர்வு செய்து, குஜராத்தில் கள பயிற்சி அளிக்கிறது.

வரலாறு

```
 தேசிய பால்பண்ணை மேம்பாட்டு வாரியம் (NDDB) 1965 ல் உருவாக்கப்பட்டது.இது டாக்டர் வர்கீஸ் குரியன் ஆல் நிறுவப்பட்டது. லால் பகதூர் சாஸ்திரி அவர்களின் கனவான கைரா கூட்டுறவு பால் உற்பத்தியாளர்கள் சங்கம் (அமுல்) மூலம் இந்தியா முழுவதும் பால் வழங்கும் திட்டம் தேசிய பால்பண்ணை மேம்பாட்டு வாரியம் மூலம் நிறைவானது. ஒன்றிய அரசின், 'ஆத்மா' எனும், விவசாய தொழில் நுட்ப மேலாண்மை முகமை திட்டத்தில், தமிழத்தில் இருந்து, 320 பால் உற்பத்தியாளர்கள் தேர்வு செய்யப்பட்டனர். இதில், ஈரோடு மாவட்டம் பூந்துறை, முத்தூர், சிவகிரி ஆகிய பகுதிகளை சேர்ந்த, எட்டு விவசாயிகள் தேர்வு செய்யப்பட்டு பயிற்சி பெற்றனர்.
```

பால் உற்பத்தியாளர்களுக்கான பயிற்சி

```
சிறந்த பால் உற்பத்தியாளர்கள்  குறிப்பாக, ஆவின் நிறுவனத்துக்கு பால் வழங்கும் விவசாயிகளுக்கு, ஒன்றிய அரசு தேசிய பால்வள வாரியத்தின் மூலம், பால் மேலாண்மை பயிற்சி அளிக்கிறது.  தேசிய பால்வள வாரிய அலுவலகத்தில், பால்பண்ணை கூட்டுறவு அமைப்பு சட்டங்கள், கால்நடைகள் பாதுகாப்பு, நோய் தடுப்பு முறைகள், தீவன தயாரிப்பு, கூட்டுறவு பால் உற்பத்தியில் பெண்களின் பங்கு , கூட்டுறவு சங்க பால் விற்பனை மையத்தில் நேரடி கள ஆய்வு, மாட்டுப் பண்ணைகளில் கள ஆய்வு, கழிவு நீரிலிருந்து பசுந்தீவனம் உற்பத்தி குறித்த பயனுள்ள பயிற்சிகள் அளிக்கப்படுகின்றன.
```

மேற்கோள்
1.Dilip Rath appointed as NDDB chairman - Times of India". The Times of India. Retrieved 2017-01-21
2.தமிழ்நாடு அரசு - ஆவின் நிறுவனம்.
**கா. அப்புனு கவுண்டர்** (*K. Appunu Gounder*) (பிறப்பு 10 பிப்ரவரி 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தர்மபுரி மாவட்டம் பென்னாகரம் நகரைச் சேர்ந்தவர். இவர் பென்னகரம் அரசினர் உயர்நிலைப் பள்ளி, சேலம் புதுக் கல்லூரி, சென்னை அரசு சட்டக் கல்லூரியில் கல்விப் பயின்றுள்ளார். இவர் 1977 தேர்தலில் பென்னாகரம் சட்டமன்றத் தொகுதியிலிருந்து ஜனதா கட்சி சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1977 | பென்னாகரம் | திமுக | 17,591 | 32.13 |

மேற்கோள்கள்
-----------

1. ↑   *தமிழ்நாடு சட்ட மன்றப் பேரவை "யார் எவர்" [Tamil Nadu Legislative Assembly "Who's Who"]*. 01.09.1977: Tamil Nadu Legislative Assembly Department. 1977. பக். 45.
2. ↑  Election Commission of India. "Statistical Report on General Election 1977" (PDF). 7 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**பதிபாத மூலத்தர்** என்போர் இறைவனுக்கு வழிபாட்டுத் தொண்டினைத் தூய்மையுடன் செய்யும் முதன்மையாளரான கோயில் அர்ச்சகர்கள் ஆவர்.

தூய்மை
------

இவர்கள் நாள்தோறும் ஆகமவிதிப்படி புறத்தூய்மை செய்து கொண்டாராக, அகத்தூய்மையுடன் இறையக வாயில் தாண்டிச் செல்லும் வழக்குடையவர்களாதலால் அப்பகுதியினைத் தாமே தூய்மை செய்தற்குரிய திருவலகுடனும், அபிடேகம் செய்வதற்குரிய குடமும் கைக்கொண்டு செல்லும் நெறியுடையார்கள் என்ற நிலையில் கல்வெட்டுக்களில் பின்வருமாறு சிறப்பிக்கப்பெறுகின்றனர். [1]   



|  |  |  |
| --- | --- | --- |
| "| **Script error: No such module "Trim quotes".** | "|



|  |  |  |
| --- | --- | --- |
| "| **Script error: No such module "Trim quotes".** | "|



|  |  |  |
| --- | --- | --- |
| "| **Script error: No such module "Trim quotes".** | "|



|  |  |  |
| --- | --- | --- |
| "| **Script error: No such module "Trim quotes".** | "|



|  |  |  |
| --- | --- | --- |
| "| **Script error: No such module "Trim quotes".** | "|

பொறுப்பு
--------

இவர்கள் கோயில் நிர்வாகத்தினை முழுதும் நடத்துபவர்களாகவும், நிவந்தங்கள் ஏற்று முறைப்படி செலுத்துபவராகவும் சில சமயங்களில் இயங்கியுள்ளனர்.

தெய்வப்பணியாளர்
---------------

கோயிலின் முதன்மை அதிகாரமுடையாராக வழங்கப்பெறும் சண்டேசுவரரை முதல்வராகக் கொண்ட தெய்வப்பணியாளராகத் தம்மைக் குறித்துக்கொள்ளும் வகையில் 'ஆதிசண்டேசுவர தேவகன்மிகள்' என்றும், 'சண்டேசுவரர் உள்ளிட்ட தேவகன்மிகள்' என்றும் கல்வெட்டுக்களில் குறிக்கப்பெற்றுள்ளனர். [1]

மேற்கோள்கள்
-----------

<references>

1. 1 2   கரந்தை கோவிந்தராசனார், தமிழகத்தில் கோயில் அமைப்பு, மகாமகம் 1992 சிறப்பு மலர்
**மார்வெல் பிரபஞ்சம்** அல்லது **மார்வெல் அண்டம்** (Marvel Universe) என்பது ஒரு கற்பனையான பிரபஞ்சமாகும், இங்கு பெரும்பாலான அமெரிக்க வரைகதை புத்தக மார்வெல் காமிக்ஸின் காதாபாத்திரங்களின் கதைகள் நடைபெறுகின்றன.

இங்கு தான் அவென்ஜர்ஸ், எக்ஸ்-மென், பென்டாஸ்டிக் போர், கார்டியன்ஸ் ஆப் தி கேலக்ஸி போன்ற மீநாயகன் போன்ற மார்வெல் அணிகள் மற்றும் ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வாஸ்ப், வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர், பிளேட், டேர்டெவில், பனிஷர் போன்ற மீநாயகன்கள் வாழ்கின்றனர்.

மார்வெல் அண்டம் ஆயிரக்கணக்கான தனித்தனி பிரபஞ்சங்களைக் கொண்ட ஒரு "மல்டிவர்ஸ்" க்குள் இருப்பதாக மேலும் சித்தரிக்கப்படுகிறது, இவை அனைத்தும் மார்வெல் காமிக்ஸின் படைப்புகள் மற்றும் "மார்வெல் யுனிவர்ஸ்" ஆகும். இது பூமி -616 அல்லது தற்போது எர்த் பிரைம் என அழைக்கப்படுகிறது.

திரைப்படங்கள்
-------------

* மார்வெல் திரைப் பிரபஞ்சம்
* எக்ஸ்-மென் (திரைப்படத் தொடர்)
* மார்வெல் வரைகதைகள் அடிப்படையிலான திரைப்படங்களின் பட்டியல்

வெளி இணைப்புகள்
---------------

* Marvel Entertainment (official site)
* Marvel Chronology Project
* பரணிடப்பட்டது 2018-06-20 at the வந்தவழி இயந்திரம் (Forums named after Marvel Universe)
**மாறன் அகப்பொருள்** ஒரு பாட்டியல் இலக்கண நூல். இது திருக்குருகைப் பெருமாள் கவிராயர் என்பவரால் இயற்றப்பட்டது. மாறனலங்காரம், பாப்பாவினம் ஆகிய நூல்களை இயற்றியவரும் இவரே. இந்நூல் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது. பாண்டி நாட்டுச் சிற்றரசர் வழிவந்தவர் நம்மாழ்வார். பேரரசர்களுடைய பெயரைச் சிற்றரசர்களும் சூட்டிக்கொள்ளும் அக்கால வழக்கத்துக்கு அமைய நம்மாழ்வாரும் பாண்டிய மன்னர்களைக் குறிக்கும் *மாறன்* என்ற பெயராலும் அறியப்பட்டவர். இதனால் இப் பெயரைத் தழுவி இந்நூலுக்கு *மாறன் அகப்பொருள்* என்னும் பெயர் ஏற்பட்டது. இந்நூலை கி.பி 1552 ஆம் ஆண்டில் நூலாசிரியரின் ஆசிரியரான சீனிவாசசீயர் என்பவர் முன்னிலையில் அரங்கேற்றம் செய்ததாக இந்நூலின் பாயிரத்தில் இருந்து அறிய முடிகின்றது.

அமைப்பு
-------

1. அகத்திணையியல் (**கிடைக்கவில்லை**)
2. களவியல்,
3. வரைவியல்,
4. கற்பியல்,
5. ஒழிபியல் (**கிடைக்கவில்லை**)

என ஐந்து இயல்களாகப் பிரிக்கப்பட்டுள்ள இந்நூலில் மொத்தம் **363** நூற்பாக்கள் பாடப்பட்டன. தற்போது இதன் முதல், இறுதி இயல்கள் தவிர்ந்த மூன்று இயல்கள் மட்டுமே கிடைக்கின்றன.

குறிப்புகள்
-----------

1. ↑  இளங்குமரன், 2009. பக். 350.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.

இவற்றையும் பார்க்கவும்
----------------------

தமிழ் இலக்கணப் பட்டியல்
### வகைப்பாடு

தாவரவியல் பெயர் : *அக்ராஸ் சப்போட்டா* **Achras Sapota**

குடும்பம் : **சப்போட்டோசியீ** **Sapotaceae**

### இதரப் பெயர்

1. **சப்போட்டா சிக்கலட் மரம்** **Chicle**

### மரத்தின் அமைப்பு

 
இம்மரம் 60 முதல் 100 அடி உயரம் வளரக்கூடியது. இவற்றில் சிறிய வெள்ளைப் பூக்கள் வருகிறது. இதனுடைய பழம் உருண்டையாக இருக்கும். சாப்பிடக் கூடியது. இம்மரத்திலிருந்து பால் போன்ற திரவம் கிடைக்கிறது. இவை மீளும் தன்மை உடையது. இவற்றிலிருந்து "ஸ்வீம்கம்" .மெல்லக்கூடியது தயாரிக்கிறார்கள்.

#### சிறப்பு பண்பு

இம்மரத்தின் பட்டையை கீரி எடுக்கப்படும் பாலிலிருந்து '**ஸ்விம்கம்'** தயாரிக்கிறார்கள். இதனுடைய பட்டையை கீரிய உடன் பால் போன்ற திரவம் சில மணி நேரத்தில் வடிந்துவிடுகிறது. பிறகு பல வருடம் கழித்து மீண்டும் இம்மரத்திலிருந்து பால் எடுக்கலாம். எடுக்கப்பட்ட பாலை சுட வைத்து கட்டியாக்கிய பிறகு இதனுடன் சர்க்கரை, மற்றும் வாசனை சேர்த்து நாம் பயன்படுத்தும் ‘ஸ்விம்கம்’ தயாரிக்கிறாராகள்.

காணப்படும் பகுதிகள்
-------------------

இம்மரத்தின் தாயகம் அமெரிக்கா ஆகும். 1850 ஆம் ஆண்டு மெக்சிகோவில் முதன் முதலில் ‘ஸ்விம்கள்’ தயாரித்தார்கள். காடுகளில் வளர்ந்த மரங்களில் இருந்து பால் எடுத்து வந்து தயாரித்தார்கள். இந்த சிக்கலட் வெளிநாடுகளுக்கு ஏற்றுமதி செய்கிறார்கள்.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
மாறா நாணின் நீளம்: {\displaystyle |P\_{1}Q\_{1}|=|P\_{2}Q\_{2}|}
மாறா விட்டத்தின் நீளம்: {\displaystyle |P\_{1}Q\_{1}|=|P\_{2}Q\_{2}|}
**மாறா நாண் தேற்றம்** (*constant chord theorem*) என்பது இரு வெட்டிக்கொள்ளும் வட்டங்களின் சில நாண்களின் பண்புகளைப் பற்றிய அடிப்படை வடிவவியல் கூற்றாகும்.

தேற்றத்தின் கூற்று:

வட்டங்கள் {\displaystyle k\_{1},} {\displaystyle k\_{2}} இரண்டும் ஒன்றையொன்று வெட்டும் புள்ளிகள் {\displaystyle P,} {\displaystyle Q}. {\displaystyle k\_{1}} வட்டத்தின் மீதமையும் ({\displaystyle P,} {\displaystyle Q} அல்லாத) ஏதாவது ஒரு புள்ளி {\displaystyle Z\_{1}}. {\displaystyle Z\_{1}P,} {\displaystyle Z\_{1}Q} ஆகிய இரு கோடுகளும் {\displaystyle k\_{2}} வட்டத்தை {\displaystyle P\_{1},} {\displaystyle Q\_{1}} புள்ளிகளில் வெட்டுகின்றன எனில் மாறா நாண் தேற்றத்தின்படி, {\displaystyle k\_{2}} வட்டத்தின் நாண் {\displaystyle P\_{1}Q\_{1}} இன் நீளம், {\displaystyle k\_{1}} வட்டத்தின் மீது {\displaystyle Z\_{1}} அமைந்துள்ள இடஞ்சார்ந்தது அல்ல. அதாவது நாண் {\displaystyle P\_{1}Q\_{1}} இன் நீளம் ஒரு மாறிலி.

{\displaystyle P} அல்லது {\displaystyle Q} புள்ளிகளோடு {\displaystyle Z\_{1}} புள்ளியானது ஒன்றுபட்டாலும், இத்தேற்றம் உண்மையாக இருக்கும். இந்நிலையில் வரையறுக்கப்படாத {\displaystyle Z\_{1}P} அல்லது {\displaystyle Z\_{1}Q} கோடுகளுக்குப் பதிலாக {\displaystyle k\_{1}} வட்டத்துக்கு {\displaystyle Z\_{1}} புள்ளியில் அமையும் தொடுகோடு எடுத்துக்கொள்ளப்படும்.

முப்பரிமாணத்தில் வெட்டிக்கொள்ளும் இரு கோளங்களுக்கான இதையொத்த தேற்றம் உள்ளது:

கோளங்கள் {\displaystyle k\_{1},} {\displaystyle k\_{2}} இரண்டும் வெட்டும் வட்டம் {\displaystyle k\_{s}}. இந்த வட்டத்தின் மீதில்லாமல் ஆனால் {\displaystyle k\_{1}} கோளத்தின் மீதுள்ள ஏதாவது ஒரு புள்ளி {\displaystyle Z\_{1}}. {\displaystyle k\_{s}}, {\displaystyle Z\_{1}} இரண்டினால் உண்டாக்கப்படும் நீட்டிக்கப்பட்ட கூம்பு, இரண்டாவது கோளம் {\displaystyle k\_{2}} ஐ ஒரு வட்டத்தில் வெட்டும். இந்த வட்டத்தின் விட்டத்தின் நீளம் ஒரு மாறிலி. அதாவது விட்டத்தின் நீளம் {\displaystyle k\_{1}} கோளத்தின் மீது {\displaystyle Z\_{1}} புள்ளி அமைந்துள்ள இடத்தைச் சார்ந்திருக்காது.

1925 இல் மாறா நாண் தேற்றத்தை போலந்து-அமெரிக்க வடிவியலாளர் நாதன் ஆல்ட்சில்லர் கோர்ட்டு (Nathan Altshiller Court), பெல்ஜியக் கணித இதழில் வெளியிட்டார். பின்னர் எட்டு ஆண்டுகள் கழித்து இத்தேற்றத்தின் முப்பரிமாணக் கூற்றை அமெரிக்கக் கணித இதழில் வெளியிட்டார். பின்னர், இத்தேற்றம் பல பாடப்புத்தங்களில் இடம்பெற்றது.

மேற்கோள்கள்
-----------

* Lorenz Halbeisen, Norbert Hungerbühler, Juan Läuchli: *Mit harmonischen Verhältnissen zu Kegelschnitten: Perlen der klassischen Geometrie*. Springer 2016, ISBN 9783662530344, p. 16 (German)
* Roger B. Nelsen: *Proof Without Words II*. MAA, 2000, p. 29
* Ross Honsberger: *Mathematical Morsels*. MAA, 1979, ISBN 978-0883853030, pp. 126–127
* Nathan Altshiller Court: *On Two Intersecting Spheres.* The American Mathematical Monthly, Band 40, Nr. 5, 1933, pp. 265–269 (JSTOR)
* Nathan Altshiller-Court: *sur deux cercles secants*. Mathesis, Band 39, 1925, p. 453 (French)

வெளியிணைப்புகள்
---------------

விக்கிமீடியா பொதுவகத்தில்,  
 ***Constant chord theorem***   
என்பதின் ஊடகங்கள் உள்ளன. 

* constant chord theorem as problem at cut-the-knot.org
**கில்லி மாறன்** (*Ghilli Maran*) என்றும் அழைக்கப்படும் மாறன் (4 சூன் 1972 - 12 மே 2021) ஒரு இந்திய நடிகரும், பாடகரும் ஆவார். இவர் முதன்மையாக திரைப்படங்களில் நகைச்சுவை நடிகராக நடித்தார்.

சொந்த வாழ்க்கை
--------------

இவர், தமிழ்நாட்டின் செங்கல்பட்டு மாவட்டம் நத்தம் என்ற ஊரில் நாகம்மாள் --நாகப்பன் தம்பதியினருக்கு மகனாகப் பிறந்தார். இவருக்கு 2 சகோதரிகளும், 4 சகோதரர்களும் உள்ளனர். இவர் கிளாரா என்பவரை மணந்தார். தம்பதியருக்கு நிவ்யா ஏஞ்சல் என்ற மகள் உள்ளார்.

தொழில்
------

இவர் 2002 ஆம் ஆண்டு ஏழுமலை திரைப்படத்தில் சிறிய வேடத்தில் நடித்து பெரிய திரையில் அறிமுகமானார். பின்னர் இவர் தரணி இயக்கிய கில்லி (2004) படத்தில் கபடி வீரராக நடித்தார். அது பாக்ஸ் ஆபிஸில் வெற்றி பெற்றது. படத்தில் விஜய்யின் நண்பராக நடித்ததற்காக அறியப்பட்டவர். தலைநகரம் படத்தில் ஒரு அடியாளாக மாறனின் நடிப்பு பார்வையாளர்களால் பாராட்டப்பட்டது. அதில் நடிகர் வடிவேலுவுடன் இணைந்து நடித்திருந்தார். இவர் நடித்த [[சார்பட்டா பரம்பரை], ஆன்டி இன்டியன் போன்ற திரைப்படங்களில் இவரது மரணத்திற்குப் பின் வெளியானது.

கூடுதலாக, இவர் தனது சொந்த ஊரில் கச்சேரிகளில் கானா பாடல்களையும் பாடினார்.

இறப்பு
------

தான் இறப்பதற்கு இரண்டு நாட்களுக்கு முன்பு செங்கல்பட்டு அரசு மருத்துவமனையில் கோவிட்-19 காரணமாக சிகிச்சை பெற்று வந்த மாறன், தனது 48ஆவது வயதில் 12 மே 2021 அன்று இறந்தார்.

சான்றுகள்
---------

1. 1 2  The Hindu Net Desk (2021-05-12). "'Ghilli' actor Maran dies of COVID-19" (in en-IN). *The Hindu*. .
2. ↑  "Tamil actor Maran dies of Covid-19 at 48". *Hindustan Times* (ஆங்கிலம்). 2021-05-12. 2021-05-12 அன்று பார்க்கப்பட்டது.
3. 1 2  ChennaiMay 12, Janani K.; May 12, 2021UPDATED; Ist, 2021 10:07. "Ghilli actor Maran dies of Covid-19 at 48 in Chengalpet". *India Today* (ஆங்கிலம்). 2021-05-12 அன்று பார்க்கப்பட்டது.
4. ↑  "Tamil actor Maran passes away from COVID-19 complications". *www.zoomtventertainment.com* (ஆங்கிலம்). 2021-05-12 அன்று பார்க்கப்பட்டது.
5. ↑  "Tamil actor Maran passes away due to Covid-19 complications". *The Indian Express* (ஆங்கிலம்). 2021-05-12. 2021-05-12 அன்று பார்க்கப்பட்டது.
ஐரோப்பிய விண்வெளி நிறுவனம் சார்பாக  செவ்வாய் கோளை ஆராய அனுப்பப்பட்ட  விண்கலமே **மார்ஸ் எக்ஸ்பிரஸ்** ஆகும்.

உருவாக்கம்
----------

இங்கிலாந்து,செருமனி உட்பட பல ஐரோப்பிய நாடுகளின் பங்களிப்போடு , ஐரோப்பிய விண்வெளி ஆய்வு மையமான இ.எஸ்.ஓ.சி-யால் மார்ஸ் எக்ஸ்பிரஸ் விண்கலம் உருவானது.ஆறு கோடியே இருபது லட்சம் அமெரிக்க டாலரினால் இது தயாரிக்கப்பட்டது.2003-ம் ஆண்டு சூன் இரண்டு அன்று மார்ஸ் எக்ஸ்பிரஸ் விண்கலம் அனுப்பப்பட்டது.ஸ்டார் செம் என்னும் ராக்கெட் இதனை தூக்கி சென்றது.ஆறு மாத பயணத்திற்குப் பின் திசம்பர் 25-ஆம் திகதி செவ்வாய் கிரகத்தின் சுற்று வட்ட பாதையில் நூழைந்தது மார்ஸ் எக்ஸ்பிரஸ்.

பீகிள்-2
--------

மார்ஸ் எக்ஸ்பிரஸுடன் வின்ஞானிகள் பீகிள் என்ற ரோபோவையும் அனுப்பி வைத்தார்கள்.இது ஒரு மீட்டர் உயரம் உள்ள ரோபோவாகும்.இதை வடிவமைத்தவர் இங்கிலாந்தை சேர்ந்த காலின் பிலிஜ்ஜர் ஆவார்.பீகில்-2 பத்திரமாக பாராசூட் உதவியுடன் தரை இரக்கப்பட்டது.ஆனால் அது எலக்ரானிக் பாகங்களில் ஏற்பட்ட கோளாரினால் அது செயலிழந்து.

சாதனை
-----

ரோபோ செயலிழந்தாலும் மார்ஸ் எக்ஸ்பிரஸ் ஒன்பது ஆண்டுகளாக செவ்வாயை ஆராய்ந்து வருகிறது.செவ்வாய் கிரகத்தின் தென் துருவத்தில் பனிப்பிரதேசம் இருப்பதற்கான அறிகுறிகளை 2004 சனவரியில் கண்டுபிடித்தது.அதில் 87 சதவிகிதம் கார்பன்-டை-ஆக்சைடும்,13 சதவிகிதம் பனியும் இருப்பது தெரியவந்துள்ளது.மீத்தேன்,அம்மோனியா போன்ற வாயுக்கள் அங்கு இருப்பதும் உறுதி செய்யப்பட்டுள்ளது.

மேற்கோள்கள்
-----------

*தினத்தந்தி சிறுவர் மலர் 27-9-2013 இதழ்*
*கைபோமித்ரா ஏட்ரிமா* (*Hybomitra aterrima*) எனப்படும் குதிரை ஈக்கள் வகைகளுள் ஒன்றாகும். இவை டேபேனிடே எனப்படும் மாட்டு ஈ குடும்பத்தினைச் சார்ந்தவை.

பரவல்
-----

இந்த சிற்றினம் ஐரோப்பாவின் பெரும்பாலான பகுதிகளில் (ஆஸ்திரியா, பொசுனியா எர்செகோவினா, குரோவாசியா, பிரான்சு, ஜெர்மனி, கிரேக்கம், இத்தாலி, வடக்கு மக்கேதோனியா, உருமேனியா, எசுப்பானியா மற்றும் சுவிட்சர்லாந்து) காணப்படுகிறது.

விளக்கம்
--------

 *கைபோமித்ரா ஏட்ரிமா*. முதுகுப்புறத் தோற்றம்
*கைபோமித்ரா ஏட்ரிமா* 13–16 மில்லிமீட்டர்கள் (0.51–0.63 அங்) நீளம் வரை வளரக்கூடியன.

உடல் கருப்பு நிறத்திலும் இறக்கைகள் ஒளி ஊடுருவும் வகையிலும், ஆர்4 இரத்த நாள் அடிப்பகுதியில் ஒரு சிறிய கருப்பு புள்ளி காணப்படும்.

முகம் கருப்பு நிறத்தில் முடிகளுடன் உள்ளது. நீள் உணர்கொம்புடன் காணப்படும். உணர்நீட்சி கருப்பு முடிகளுடன் கருப்பு நிறத்தில் இருக்கும். கூட்டுக் கண்கள் இரு பாலினத்திலும் நன்கு வளர்ந்தவை. இவை மூன்று நீல-சிவப்பு நிற குறுக்குவெட்டு பட்டைகள் கொண்ட ஒரு மாறுபட்ட வெளிர் பச்சை நிறமியைக் கொண்டுள்ளன.

*கைபோமித்ரா ஏட்ரிமா வர். ஆரிபிலா* (மீஜென்) அடிவயிற்றுத் தட்டுகளுடன் பின்புற விளிம்புகளில் தங்க-மஞ்சள் நிறத்துடன் இளம்பருவத்தில் அதிகமாகவோ அல்லது குறைவாகவோ கொண்டுள்ளது.

 கூட்டுக்கண்கள்

உயிரியல்
--------

இந்த குதிரை ஈக்களில் ஆண் ஈக்கள் தாவர சாறுகளை உண்கின்றன. அதே சமயம் பெண் ஈக்கள் பாலூட்டிகளின் இரத்தத்தை உண்கின்றன. ஏனெனில் இவை இனப்பெருக்கம் செய்வதற்கு இரத்த உணவு தேவைப்படுகிறது. இவை கால்நடைகளுக்கு மிகவும் எரிச்சலூட்டுவதாக இருக்கலாம், ஆனால் பொதுவாக அவை மனிதர்களைக் கடிக்காது.

மேற்கோள்கள்
-----------

1. ↑  Catalogue of life
2. ↑  Biolib
3. ↑  Chvala, M. Lyneborg, L. & Moucha, J. (1972). The Horse Flies of Europe
4. ↑  Fauna europaea
5. 1 2 3 4  Insektenbox
6. 1 2 3  S. Krcmar et al.: Key to the horse flies fauna of Croatia (Diptera, Tabanidae)

வெளி இணைப்புகள்
---------------

* விக்கியினங்களில் கைபோமித்ரா ஏட்ரிமா பற்றிய தரவுகள்
* பொதுவகத்தில் கைபோமித்ரா ஏட்ரிமா பற்றிய ஊடகங்கள்
* Diptera.info
* கோர் சோனெவெல்ட் இயற்கை வரலாறு புகைப்படங்கள்
* பயோடிவர்சிடாட் மெய்நிகர்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5952999
* EoL: 811127
* EUNIS: 76203
* Fauna Europaea: 66174
* Fauna Europaea (new): 6a43ca9c-1336-4829-ab6f-70498025c93b
* GBIF: 1500505
* iNaturalist: 623406

 |
**குழந்தைப் போராளி** (Child Soldier) சைனா கெய்ரெற்சி என்பவரால் எழுதப்பட்டு, சுவிஸ் தேவாவினால் 'குழந்தைப் போராளி' என்ற பெயரில் தமிழில் மொழிபெயர்க்கப்பட்ட ஒரு நூல் ஆகும். இந்நூல் ஜெர்மன், பிரான்ஸ், ஜப்பான், சைனா ஆகிய மொழகளிலும் மொழி பெயர்க்கப் பட்டது. 1976 இல் உகாண்டாவில் துற்சி இனத்தில் பிறந்த சைனா கெய்ரெற்சி என்ற பெண் குழந்தை தன் வீட்டிலும், வெளியிலும் துன்புறுத்தப்பட்டு குழந்தைப் போராளியாக, கட்டாயமாக இராணுவத்தில் இணைக்கப்பட்ட பின் எண்ணிலடங்காத கொடுமைகளை அனுபவித்தாள். சைனாவின் மனநிலை பிறழ்ந்த நிலையில் சிகிச்சைக்கு மனநல மருத்துவரிடம் சென்ற போது, மருத்துவர் சைனாவின் நினைவுக்கு எட்டியவரை அவரது சிறுவயது ஞாபகங்கள் முதல் தற்போதைய நிலை வரை எல்லாவற்றையும் எழுதச் சொன்னார். மருத்துவரின் வேண்டுகோளுக்கு இணங்க சைனா எழுதியவையே 'குழந்தைப் போராளி' என்ற நூலாக வெளிவந்தது.

சைனா கெய்ரெற்சி 2001 இல் தனது 24வது வயதில் இப்புத்தகத்தை எழுதினார். இதில் மூன்று பாகங்கள் உள்ளன. சைனாவின் 9 வயது வரையிலான பிஞ்சு வயதுப் பருவம் முதல் பாகத்திலும், குழந்தைப் போராளியாக 19 வயது வரை NRA படையில் இருந்த அவரது அனுபவங்கள் இரண்டாம் பாகத்திலும், அரசியல் கைதியாக தென்னாப்பிரிக்காவிற்கு தப்பித்து ஓடி டென்மார்க்கில் அகதியாக புகுந்தது வரையிலான பகுதி மூன்றாம் பாகத்திலும் விவரிக்கப் பட்டுள்ளது.

வெளி இணைப்புகள்
---------------

* குழந்தைப் போராளி
* குழந்தைப் போராளி: சில குறிப்புகள்
* சைனா கெய்ரெற்சியின் "குழந்தைப் போராளி" பரணிடப்பட்டது 2016-03-04 at the வந்தவழி இயந்திரம்
* ‘குழந்தைப் போராளி’ நூல் வெளியீட்டு நிகழ்வு
* Ich konnte einfach nicht nein sagen

மேற்சான்றுகள்
-------------


1. ↑  Sie nahmen mir die Mutter und gaben mir ein Gewehr: Mein Leben als Kindersoldatin
**கிரந்த ஒருங்குறி** என்பது கிரந்த எழுத்துக்களுக்கான ஒருங்குறி சீர்தரம் ஆகும். கிரந்தம் மணிப்பிரவாள நடை கலந்த தமிழில் அதிகம் பயன்படுத்தப்படுகிறது. கிரந்த எழுத்துக்களுக்கு, தமிழ் எழுத்துக்களுக்கான இடங்களோடு சேர்த்தே இடம் ஒதுக்கப்பட்டுள்ளன.

கிரந்த எழுத்துக்கள்
-------------------

**ஜ** ja, ஜா jaa, ஜி ji, ஜீ jii, ஜு ju, ஜூ juu, ஜெ je, ஜே jae, ஜை jai, ஜொ jo, ஜோ joa, ஜௌ jow, ஜ் j

**ஷ** sha, ஷா shaa, ஷி shi, ஷீ shii, ஷு shu, ஷூ shuu, ஷெ she, ஷே shae, ஷை shai, ஷொ sho, ஷோ shoa, ஷௌ show/shou, ஷ் sh

**ஸ** Sa, ஸா Saa, ஸி Si, ஸீ Sii, ஸு Su, ஸூ Suu, ஸெ Se, ஸே Sae, ஸை Sai, ஸொ So, ஸோ Soa, ஸௌ Sow, ஸ்
S

**ஹ** ha, ஹா haa, ஹி hi, ஹீ hii, ஹு hu, ஹூ huu, ஹெ he, ஹே hae, ஹை hai, ஹொ ho, ஹோ hoa, ஹௌ how, ஹ் h

**க்ஷ** ksha, க்ஷா kshaa, க்ஷி kshi, க்ஷீ kshii, க்ஷு kshu, க்ஷூ kshuu, க்ஷெ kshe, க்ஷே kshae, க்ஷை kshai, க்ஷொ ksho, க்ஷோ kshoa, க்ஷௌ kshow, க்ஷ் ksh

|  |
| --- |
| **Grantha**Official Unicode Consortium code chart (PDF) |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1130x | 𑌀 | 𑌁 | 𑌂 | 𑌃 |  | 𑌅 | 𑌆 | 𑌇 | 𑌈 | 𑌉 | 𑌊 | 𑌋 | 𑌌 |  |  | 𑌏 |
| U+1131x | 𑌐 |  |  | 𑌓 | 𑌔 | 𑌕 | 𑌖 | 𑌗 | 𑌘 | 𑌙 | 𑌚 | 𑌛 | 𑌜 | 𑌝 | 𑌞 | 𑌟 |
| U+1132x | 𑌠 | 𑌡 | 𑌢 | 𑌣 | 𑌤 | 𑌥 | 𑌦 | 𑌧 | 𑌨 |  | 𑌪 | 𑌫 | 𑌬 | 𑌭 | 𑌮 | 𑌯 |
| U+1133x | 𑌰 |  | 𑌲 | 𑌳 |  | 𑌵 | 𑌶 | 𑌷 | 𑌸 | 𑌹 |  |  | 𑌼 | 𑌽 | 𑌾 | 𑌿 |
| U+1134x | 𑍀 | 𑍁 | 𑍂 | 𑍃 | 𑍄 |  |  | 𑍇 | 𑍈 |  |  | 𑍋 | 𑍌 | 𑍍 |  |  |
| U+1135x | 𑍐 |  |  |  |  |  |  | 𑍗 |  |  |  |  |  | 𑍝 | 𑍞 | 𑍟 |
| U+1136x | 𑍠 | 𑍡 | 𑍢 | 𑍣 |  |  | 𑍦 | 𑍧 | 𑍨 | 𑍩 | 𑍪 | 𑍫 | 𑍬 |  |  |  |
| U+1137x | 𑍰 | 𑍱 | 𑍲 | 𑍳 | 𑍴 |  |  |  |  |  |  |  |  |  |  |  |
| **Notes**
1.**^** As of Unicode version 9.0
2.**^** Grey areas indicate non-assigned code points |

1. ↑  "Unicode character database". *The Unicode Standard*. 2016-07-09 அன்று பார்க்கப்பட்டது.
2. ↑  "Enumerated Versions of The Unicode Standard". *The Unicode Standard*. 2016-07-09 அன்று பார்க்கப்பட்டது.